Et rør ved gadekæret i Als bukkede under for alderdom og sprang. Mellem kl. 15 og 16 var forsyningen genoprettet. Bruddet skete ved godt 9 tiden torsdag formiddag, men først et par timer efter blev vandværket gjort opmærksom på, at der var noget galt. Rundt i hjemmene regnede man med, "der er nok en der ringer til vandværket". Ved 11-tiden blev formanden for vandværket, Poul Lundsgaard, gjort opmærksom på, at der var noget galt. Minutter efter var man i gang med at reparere røret. -Rørene er meget gamle, og de skal skiftes ud, men vi håber, det kan vente til foråret. Det er noget kedeligt noget at skulle i gang med her i løbet af vinteren, siger Poul Lundsgaard til nordjyske.dk.

Opsummering:
Adskillige husstande i midtbyen i Als måtte det meste af torsdagen undvære vand i hanerne.